Bokkraal Waterfall Valley | LekkeSlaap
Bokkraal Waterfall Valley is op Bokkraalplaas naby aan Zeerust in die vallei geleë. Dit is omring deur Afrika-bosveld en verwelkom alle gaste met die asemrowende natuurskoon. Die akkommodasie is ideaal vir avonturiers en natuurliefhebbers wat opsoek is na beeldskone staproetes en buitelug-aktiwiteite.
Ons bied selfsorg-akkommodasie vir tot 35 gaste in 'n woud en bied korporatiewe funksies en gesinsreünies.
Die 5 eenhede is volledig toegerus vir selfsorg. Die plaashuis het 3 slaapkamers met 1 en suite-badkamer, 'n tweede badkamer met 'n bad en stort word deur die ander kamers gedeel. Daar is ook 'n ruim sitkamer en eetkamer met 'n tafel met sitplek vir 8 mense. Daar is 'n A-raam kamer langs die huis met 'n dubbelbed. Die eenheid het 'n stoep met 'n lieflike uitsig oor die vallei en braaigeriewe.
Omtrent 150 m van die Breme Plaashuis af, lê die Rhebok-eenheid. Die huis het slaapplek vir 6 mense in 3 slaapkamers en daar is 2 badkamers. Die afgeleë klip-chalet is baie privaat en is ideaal vir paartjies en pasgetroudes. Ons het 2 hout-chalets wat 2 - 6 mense per eenheid kan akkommodeer. Dit is volledig toegerus om die ideale verblyf vir voetslaan- en kunsvlieghengel-groepe te bied.
Daar is nie selfoonsein by die lodge nie, so maak asb. seker dat jy die aanwysings onder lede het. Wanneer jy arriveer, volg die aanwysings na jou bespreekte eenheid vanaf die hoofhek. Die eenheid se sleutel sal in die deur gelos word. Ons sal tydens jou verblyf kom hoor of alles reg is.
Bokkraal plaas, Zeerust, 2865, Noordwes
Gaste dink Bokkraal Waterfall Valley het ’n baie goeie ligging